個人理財，通常就噉簡稱理財，係泛指一個人打理自己手上嘅錢。做理財嘅人通常係攞住自己每個月嘅入息，首先安排筆錢要點樣分配嚟做日常衣食住行嘅使費，搞掂咗啲基本使費之後又會諗點樣做投資，而佢噉做一般仲會想達到某啲財政上嘅目標，例如係「想喺未來五年內，儲夠錢供仔女讀書」或者「想喺未來五年內，靠投資外匯令自己份儲蓄轆大x咁多%」.